IEROBEŽOTAS PIEEJAMĪBAS INFORMĀCIJA
NAV KLASIFICĒTS

Deklasifikācijas datums: 29.04.2026 
Deklasifikācijas pamats: zudis ierobežotas pieejamības statusa noteikšanas pamats – pārkāpuma procedūras lieta izbeigta.


Eiropas Komisijas
Ģenerālsekretariātam
(SG-R2)
1049 Brisele
Beļģija

Uz 2025. gada 20. novembra formālo paziņojumu
[bookmark: _Hlk3304801]pārkāpuma procedūras lietā Nr. INFR(2025)0344

1. Latvijas Republika (turpmāk – Latvija) ir saņēmusi Eiropas Komisijas 2025. gada 20. novembra formālo paziņojumu pārkāpuma procedūras lietā Nr. INFR(2025)0344 (turpmāk – paziņojums), kurā norādīts, ka Eiropas Komisijai nav paziņots par visiem transponēšanas pasākumiem, kas nodrošinātu Komisijas 2024. gada 14. marta Deleģētās direktīvas (ES) 2024/1405, ar ko attiecībā uz biodegvielu un biogāzes ražošanai izmantojamo izejvielu pievienošanu groza Eiropas Parlamenta un Padomes Direktīvas (ES) 2018/2001 IX pielikumu (turpmāk – Direktīva 2024/1405) transponēšanu valsts tiesību aktos.
2. Latvija, atbildot uz 2025. gada 20. novembra formālo paziņojumu pārkāpuma procedūras lietā Nr. INFR(2025)0344, sniedz šādu informāciju:
2.1. Latvija pilnībā atzīst Eiropas Komisijas paziņojumā konstatēto pārkāpumu un informē, ka Direktīvas 2024/1405 transponēšana noteiktajā termiņā netika veikta.
2.2.Vienlaikus informējam, ka minētais pārkāpums ir novērsts. Direktīvas 2024/1405 prasības pilnībā ir iekļautas pieņemtajā Transporta enerģijas likuma pielikumā, kas Saeimā tika pieņemts 3. lasījumā 2025. gada 27. novembrī un izsludināts 2025. gada 11. decembrī, pieejams – https://likumi.lv/ta/id/364968. Notifikācija Eiropas Komisijai veikta 2025. gada 12. decembrī, izmantojot Valsts izpildes pasākumu sistēmu.



Klimata un enerģētikas ministrs	K. Melnis

